OKRESNÁ PROKURATÚRA TRENČÍN 
Bernolákova 2, 912 50 Trenčín 1

Číslo: 2 Pv 847/15/3309	Trenčín 15.02.2016 
EEČ: 2-28-12-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Trenčín 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 6166/5 XXXXX, Slovensko
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
hoci bol ako otec mal. Nicoly Podmanickej, nar. 22.07.2006 povinný prispievať v zmysle § 62 Zákona o rodine ako aj na základe rozsudku Okresného súdu Trenčín č.k. 30P/243/2010 zo dňa 21.02.2011, právoplatného dňa 09.04.2011 povinný prispievať na výživu svojej dcéry Nicoly sumou 100 € mesačne vždy do 15-teho dňa v mesiaci vopred k rukám matky XXXXX, bytom XXXXX, pričom si túto svoju povinnosť vyživovať iného riadne neplní od mesiaca júl 2015 až do mesiaca október 2015, čím mu za uvedené obdobie vznikol dlh na nezaplatenom výživnom vo výške 250 €  
lebo zanikla trestnosť činu.  
 
Odôvodnenie:
Poverený príslušník PZ uznesením podľa § 199 ods. 1 Trestného poriadku sp. zn. ORP-1266/TT-TN-2015 zo dňa 04.12.2015 začal trestné stíhanie a následne uznesením zo dňa 07.12.2015 tej istej spisovej značky podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je to uvedené v predmetnom uznesení. 	

	Dňa 02.02.2016 bol povereným príslušníkom PZ predložený vyšetrovací spis spolu s návrhom na zastavenie trestného stíhania podľa § 215 ods. 1 písm. h) Trestného poriadku, nakoľko poškodená XXXXX vo svojom výsluchu zo dňa 19.01.2016 uviedla, že dňa 14.01.2016 jej obvinený uhradil celé dlžné výživné vo výške 250 €, pričom týmto považuje jeho dlh na výživnom uhradený a nedlhuje jej viac žiadnu sumu.

	Preskúmaním vyšetrovacieho spisu som dospel k záveru, že v predmetnej veci sú splnené podmienky na rozhodnutie o zastavení trestného stíhania podľa § 215 ods. 1 písm. h) Trestného poriadku.

Podľa § 215 ods. 1 písm. h) Trestného poriadku prokurátor zastaví trestné stíhanie ak zanikla trestnosť činu.

	V zmysle ustanovenia § 86 písm. a) Trestného zákona trestnosť činu zaniká vtedy ak ide o trestný čin zanedbanie povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Zo spisového materiálu ďalej vyplýva, že obvinený bol jedenkrát trestne stíhaný, a to Okresným súdom XXXXX 4 v roku 2007, pričom priestupkovo nebol riešený.

	Z týchto skutkových a právnych dôvodov som rozhodol tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Ondrej Kováčik 
prokurátor